અત્રે ઉલ્લેખનીય છે કે, સીસીઆરએસ અંતર્ગત કોર્પોરેશનનાં ૪ર વિભાગ સંબંધિત કુલ ર૦પ પ્રકારની ફરીયાદ નોંધાવી શકાય છે. દરમ્યાન ઓનલાઇન ફરીયાદોનો સમયસર નીકાલ ન થવા અંગે સ્ટેન્ડિંગ કમિટીના ચેરમેન પ્રવીણ પટેલ અને ઇ ગવર્નન્સનો હવાલો સંભાળતા આસિસ્ટન્ટ મ્યુનિસિપલ કમિશનર રમ્ય ભટ્ટને પૂછતાં તેઓએ કોઇ પ્રતિક્રિયા આપવાનું ટાળ્યું હતું. જ્યારે શહેરના મેયર ગૌતમ શાહ કહે છે કે અાગામી દિવસોમાં અોનલાઈન ફરિયાદોના સમયસર નિકાલ માટે સંબંધિત તમામ વિભાગના અધિકારીઅોની ખાસ બેઠક બોલાવાશે તેમજ બારોબાર નિકાલ ન થાય તેવી વ્યવસ્થા ગોઠવીને સીસીઅારઅેસ પદ્ધતિને વધુ મજબૂત બનાવાશે.